ఆసియాలో మెరుగైన పరిపాలన కావాలి: భారత్
Hanumantha Reddy|
ఆసియా దేశాలు అన్ని అభివృద్ధిలో పరస్పరం సహకరించుకోవటంతో పాటు అన్ని దేశాలు మెరుగైన పరిపాలన,  విధానాల రూపకల్పనలో పారదర్శకత ఉండేలా చూడాలని భారత్ సూచించింది. ఆసియా అభివృద్ధి బ్యాంక్(ఏడీబీ)  వార్షిక సమావేశంలో భాగంగా ఆసియా 2050పై జరిగిన సెమీనార్‌లో పాల్గొన్న భారత ఆర్థిక మంత్రి ప్రణబ్ ముఖర్జీ  మాట్లాడుతూ ఆసియా దేశాలు గుడ్ గవర్నెన్స్‌పై దృష్టి పెట్టాలని సూచించారు.
పరిపాలన అంటే అవినీతే కాదు జవాబుదారీతనం, పారదర్శకత కూడా ఉన్నాయన్నారు. అన్ని దేశాలు మెరుగైన  పరిపాలన కోసం కృషి చేయాలని ప్రణబ్ చెప్పారు. ఈ సమావేశంలో జపాన్ ఆర్థిక మంత్రి, ఫ్రెంచ్ ఆర్థిక మంత్రితో  పాటు పలువురు ప్రభుత్వాధినేతలు, అధికారులు కూడా పాల్గొన్నారు.
సంబంధిత వార్తలు